hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ինքնաառաջադրվելու ցանկություն չունեցող Արման Դիլանյանն ինքնաառաջադրվեց և ընտրվեց ՍԴ նախագահ | Forrights.am
Քիչ առաջ հայտնի դարձավ, որ Սահմանադրական դատարանի նախագահ է ընտրվել Արման Դիլանյանը։ Տեղեկությունը հաստատեց նաև ՍԴ աշխատակազմի ղեկավար Էդգար Ղազարյանը։
Արման Դիլանյանը ՍԴ նախագահի ընտրության համար ինքնաառաջադրվել էր, թեև սեպտեմբերի 24-ին վստահ հայտարարել էր, որ  դատարանի նախագահ դառնալու հավակնություն և իր թեկնածությունը դնելու մտադրություն չունի։
Թե ինչն էր պատճառ հանդիսացել իր իսկ խոսքը դրժելու, Forrights-ը փորձեց ճշտել հենց նորընտիր նախագահից, սակայն մեր զանգերն անպատասխան մնացին։
Համաձայն ՀՀ Սահմանադրության 166-րդ հոդվածի 2-րդ կետի Սահմանադրական դատարանի նախագահը պաշտոնավարելու է վեց տարի ժամկետով առանց նույն պաշտոնին վերընտրվելու իրավունքի:
Նշենք, որ 46-ամյա Դիլանյանը Արարատի մարզի Գետափնյա գյուղից է։ Ավարտել է ԵՊՀ իրավաբանական ֆակուլտետը, իսկ 2004 թվականին ստացել իրավաբանական գիտությունների թեկնածուի գիտական կոչում՝ «Միջազգային հանրային իրավունք» մասնագիտացմամբ։
Կարիերան սկսել է հենց Սահմանադրական դատարանից՝ 1996 թվականից աշխատել է ՍԴ-ում` որպես աշխատակազմի քարտուղարության առաջին կարգի մասնագետ, ապա` նախագահի տեղակալի օգնական, իսկ այնուհետև` իրավախորհրդատվական ծառայության (վարչության) անհատական դիմումների վերլուծության բաժնի վարիչ:
2012-2013 թվականներին կատարել է ՀՀ սահմանադրական դատարանի աշխատակազմի իրավախորհրդատվական ծառայության (վարչության) պետի պարտականությունները: Ապա ՀՀ նախագահի հրամանագրով նշանակվել է Վարչական դատարանի դատավոր:
2017 թվականի ապրիլի 28-ին ՀՀ դատավորների միության ընդհանուր ժողովի կողմից ընտրվել է ՀՀ դատավորների միության խորհրդի անդամ:
Ամուսնացած է: Ունի երկու զավակ:
Helpcourt կայքում, որտեղ փաստաբանները վարկանիշավորում են դատավորներին, Դիլանյանն ունի բարձր գնահատական՝ 42։
2017 թվականի տարեկան հայտարարագրում Արման Դիլանյանն իր դրամանակն միջոցներն է ներկայացրել, նշելով, որ ունի 25 միլիոն դրամ, 107 հազար դոլար և 102 հազար եվրո: Վերջինս 2017-ին 260.000 հազար դրամ փոխառություն է ստացել: Աշխատանքի վարձատրությունից ստացված եկամուտները կազմել են 7 միլիոն 443 հազար 986 դրամ, և ստացվել 3 աղբյուրից:
Պաշտոնի ստանձման և 2013 թվականի տարեկան հայտարարգրում Արման Դիլանյանի կին է նշված Արաքսյա Հովսեփյանը:
Վերջինիս 2013 թվականի տարեկան հայտարագրում նշված է 6,5 միլիոն դրամ և 14 հազար դոլար դրամական միջոց: Աշխատանքի վարձատրությունից ստացած եկամուտը կազմել է 4 միլիոն դրամ:
2015 թվականին որպես Արման Դիլանյանի կին տարեկան հայտարարագիր է ներկայացրել Նաիրա Ալեքսանյանը: 2017 թվականին նրա դրամական միջոցները նվազել են՝ կազմելով 3 միլիոն դրամ, եկամուտները՝ 664 հազար 614 դրամ:
Արման Դիլանյանն ունի 2 անչափահաս երեխա: Բարձրաստիճան պաշտոնատար անձանց էթիկայի հանձնաժողովին ներկայացվել է միայն 1 երեխայի, Միքայել Դիլանյանի 2017 թվականի հայտարարագիրը, սակայն դրանում ոչինչ նշված չէ:
Հիշեցնենք, որ դեռևս սեպտեմբերի 25-ին Երվանդ Խունդկարյանը չընտրվեց ՍԴ նախագահ, քանի որ առաջադրված միակ թեկնածուն էր և ընտրվելու համար անհրաժեշտ թվով կողմ ձայներ չէր ստացել: Եվ ոչ շուտ, քան 10 օր, և ոչ ուշ, քան 30 օրվա ընթացքում պետք է կազմակերպվեին ՍԴ նախագահի նոր ընտրություններ:
ՍԴ 9 անդամներից յուրաքանչյուրը կարող էր և ինքնառաջադրվել, և առաջադրել այլ թեկնածուի: «Սահմանադրական դատարանի մասին» ՀՀ օրենքի 19-րդ հոդվածի համաձայն՝ Սահմանադրական դատարանի կազմից նախագահ կարող է ընտրվել այն թեկնածուն, որը ստացել է դատավորների ընդհանուր թվի ձայների երկու երրորդը, որը կազմում է 6 ձայն։ Իսկ այն դեպքում, երբ առաջադրվել է մեկ թեկնածու, ընտրվում է դատավորների ընդհանուր թվի ձայների մեծամասնությամբ՝ 5 ձայնով:
Նախորդ նյութը«Չքնես. հեսա շուտ հետ եմ գալու». Սուրեն Համբարձումյան
Հաջորդ նյութըՊԲ-ն ևս 45 զոհված զինծառայողի անուններ հրապարակեց
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին խմբային գնդակահարության ենթարկած անձանց․ Սիրանուշ Սահակյան
«Ասացի՝ Բարիսին ասեք մի անգամ զանգի, ձայնը լսեմ, բայց իմ որդին արդեն զոհված էր»
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.